stanford-oval/wikipedia huggingface dataset:
Bionicle
Tarina > Ensimmäinen sukupolvi > 2001: Naamioiden metsästys

Kuusi Toaa saapui Mata Nuin saarelle taistelemaan pahaa Makutaa vastaan ja pelastamaan saaren. Ensin heidän piti löytää voimanaamioita, jotta he saisivat voimakkaammat kultaiset naamiot, joissa on suojaus-, levitaatio-, nopeus-, voima-, röntgenkatse- ja veden alla hengitysominaisuudet, kaikki samaan aikaan. Tehtävä ei ollut helppo, sillä Makutan Rahi-pedot yrittivät estää heitä. Rahit olivat esteenä ja Mata Nuin asukkaita piti puolustaa vaaroilta. Löydettyään naamiot he suuntasivat Kini-Nuille, missä Makuta oli. Toat muodostivat kaksi Toa Kaitaa: Tahu, Onua ja Pohatu muodostivat Akamain ja Lewa, Kopaka ja Gali Warihuan. He haastoivat mahtavat Manakset ja Makutan, mutta eivät saaneet tuhottua häntä kokonaan.
Tarina > Ensimmäinen sukupolvi > 2002: Bohrok-laumat

Suuri taistelu Makutaa vastaan oli päättynyt, mutta taistelu herätti Bohrokit. Bohrokit olivat suuri uhka saarelle ja Toien piti löytää Kranoja, jotta he voisivat haastaa Bohrokit. Toat keräsivät kaikki Kranat ja löysivät maan alta suuret Exo-Toa -haarniskat. Toilla oli nyt valtavat voimat. He vangitsivat Cahdokin ja Gahdokin, jolloin Bohrokit oli voitettu. Toat putosivat sulaan protodemikseen ja muuttuivat Toa Nuviksi.
Tarina > Ensimmäinen sukupolvi > 2003: Bohrok-Kalien hyökkäys ja Valon Naamio

Toat olivat muuttuneet Toa Nuviksi, mutta Bohrokien aikakausi ei ollut päättynyt. Cahdok ja Gahdok olivat lähettäneet kuusi erikoisbohrokia, Bohrok-Kalit, kostamaan Toille ja varastamaan heidän voimansa, jotta Cahdok ja Gahdok pääsisivät vapaaksi. Pitkän ja piinallisen sodan jälkeen Toat saivat kukistettua Bohrok-Kalit.
Myöhemmin Matoranit Takua ja Jaller löysivät Valon naamion ja huhu Makutan palaamisesta levisi. Makuta oli lähettänyt Rahkshi-nimisiä olentoja etsimään Kanohi Avohkiita, valon naamiota. Jaller ja Takua lähtivät etsimään seitsemättä Toaa, joka voisi voittaa Makutan lopullisesti. Takua muuttui Takanuvaksi ja haastoi Makutan. He yhdistyivät edelleen Takutanuvaksi, joka aukaisi suuren portin, ja matoranit pääsivät takaisin Metru Nuille.
Tarina > Ensimmäinen sukupolvi > 2004: Metru Nuin taru

Metru Nuilla kuusi valittua matorania  muutetaan Toa-sotureiksi. Heidän oli opittava käyttämään uusia Toa-voimiaan ja löydettävä kuusi matorania, jotka tietävät missä tarunhohtoiset Mahtikiekot ovat. Kiekkoja tarvitaan Morbuzakh-kasvin pysäyttämiseen, jottei se tuhoa kaupunkia. Turaga Dumeksi naamioitunut Makuta väittää matoraneille valittujen olevan huijareita ja niiden olevan vastuussa Toa Lhikanin katoamisesta. Kuitenkin Makuta itse on syypää Toa Lhikanin häviämiseen. Hän lähettää Vahki-lainvalvojat toien perään samoin kuin voimakkaat pimeyden metsästäjät. Lopussa toat vangitsevat makutan protodermiksen sisään ja voittavat vahkit, Morbuzahkin ja pelastavat matoranit, jotka Makuta vangitsi säiliöihin. Tarina perustuu aikaan ennen Mata Nui -tarinoita.
Tarina > Ensimmäinen sukupolvi > 2005: Varjojen Verkko

Toa Metrut ovat matkalla uuteen kotiin Mata Nuihin, kunnes he näkevät Metru Nuille tapahtuvan jotain outoa. Kaupunki on täynnä vihreitä verkkoja ja hyvin synkkä. Toa Metrujen on vietävä matoranit uuteen kotiin, mutta monta miljoonaa Visorak-nimistä hämähäkkimäistä olentoa sekä kaksi pahaa hallitsijaa, Sidorak ja Roodaka, vartioivat Colosseumia. Toa Metrut kaapataan ja heidät muutetaan Toa Hordikaksi: heistä tulee puoliksi Toia ja puoliksi Rahi-petoja. Heidän täytyy elää Hordikoina ja pelastaa matoranit ennen kuin he muuttuvat kokonaan pedoiksi. Tarina perustuu Metru Nuin ja Mata Nuin tarinoiden väliseen aikaan. Lopuksi Toat muuttuvat Turagoiksi ja löytävät uuden saaren matoraneille: Mata Nuin.
Tarina > Ensimmäinen sukupolvi > 2006: Elämän naamio

Suuri Henki oli kuolemassa Makutan takia. Hänet voitaisiin pelastaa vain elämän naamiolla. Toa Nuvat lähtivät Voya Nuille etsimään naamiota, mutta Piraka-nimiset entiset Pimeyden metsästäjät vangitsivat heidät. Pirakat olivat ottaneet haltuunsa koko saaren ja orjuuttaneet kaikki matoranit mystisellä Antidermis-viruksella, joka on Pirakoiden Zamor-kuulissa.
Kuusi matorania Metru Nuilta lähti Nuvien perään, ja he muuttuivat Toa Inikoiksi Punaisen Tähden säteistä. Pirakat, apurinaan Brutaka, etsivät Elämän naamiota, tuota mystistä artefaktia, jonka käsiinsä saanut voi hallita elämän kiertokulkua. Inikoiden ja pirakoiden taistelu naamiosta alkoi. Toa Inikat ja pirakat päätyivät naamion etsinnässä lopulta Valmai-tulivuorelle, jossa he taistelivat erilaisten vartijoiden, ansojen ja lopulta toistensa läpi päästäkseen käsiksi naamioon. Elämän naamion viimeinen vartija Vezon pysäytti pirakoiden tien ratsunsa Fenrakkin kanssa. Pirakat voitettiin, mutta he selviytyvät hengissä.
Inikat taistelivat pitkän ja uuvuttavan taistelun melkein kuolematonta Vezonia ja hänen ratsuaan vastaan. Taistelussa Vezon ja Fenrakk putosivat laavaan. Inikat luulivat Vezonin kuolleen, mutta hän nousi laavan keskeltä uuden ratsunsa Kardas-lohikäärmeen selässä. Yhtäkkiä Vezonin niskassa kiinni ollut Elämän naamio paljasti, että se halusi uuden vartijan: Toa Inika Matoron. Vezon raivostui ja joutui raivonpuuskassaan Inikoiden vangitsemaksi. Matoro sai Elämän naamion hetkiseksi, kunnes se yhtäkkiä pakeni häneltä kohti merta.
Tarina > Ensimmäinen sukupolvi > 2007: Elämän Naamio ja Mahri Nui

Elämän naamio uppoaa veteen, ja joutuu Mahri Nuin matoranien käsiin. Mahri Nui oli ennen osa Voya Nuita, kunnes irtosi, ja upposi aaltojen kanssa. Ignikan saapuminen houkuttelee Barrakit, kuusi pahaa mutanttia, Takadox, Kalmah, Ehlek, Pridak, Mantax ja Carapar, jotka uskovat palautuvansa aiempiin muotoihinsa sen avulla, ja auttavan heitä saadakseen takaisin voimansa. Inikat lähtevät Ignikan perään ja he muuttuvat Toa Mahreiksi.
Tarina > Ensimmäinen sukupolvi > 2008: Elämän Naamio ja Karda Nui

Suuri henki Mata Nui on pelastettu kiitos, Matoron, joka uhrasi henkensä laittaessaan Elämän Naamion päähänsä. Toa Nuvat ovat liian pitkään Arthaktalla ja saavat yhteensopivat haarniskat ja heidät teleportattiin Karda Nuille, jossa he löytävät itsensä keskeltä mystistä luolaa. He jakautuvat kahteen tiimiin, Tahu, Onua ja Gali menevät Salaisuuksien Suolle, josta heidän pitäisi löytää Elämän Naamio, vaikka se on ilmassa. Lewa, Kopaka ja Pohatu yrittävät pysäyttää Makutat jotka ovat vallanneet juuri Karda Nuin. He huomaavat että Elämän Naamio on ilmassa ja aikovat hankkia sen. Vaikka Suuren Hengen Mata Nuin elämä on pelastettu, Henki on jäänyt vangiksi ikuiseen uneen.
Toa-soturit ovat varustautuneet muuntuvilla panssarisuojuksilla, aseilla ja naamioilla, jotka mukautuvat sankareiden kulloiseenkin ympäristöön. Soturit tarvitsevat kaikki keinot käyttöönsä, sillä Makuta-veljeskunnan voimakkaat ja lepakoita muistuttavat jäsenet ovat aloittaneet hyökkäyksen Karda Nuin Matoraneja vastaan. Vihollisen varjoimukkeet ovat jo muuttaneet monen Matoranin pahaksi.
Sekä Toa-soturien että heidän vihollistensa on liittouduttava Matoranien kanssa, jos he haluavat voittaa taistelun. Toa-soturit oppivat väärentämään kyläläisten välisen henkisen yhteyden ja hankkivat itselleen kyläläisten tiedot Karda Nuista ja uusien voimien vapauttamisesta Matoraneille. Makutat sokeutuivat energiasta, joka vapautui, kun Matoro asetti Elämän Naamion kasvoilleen ja Mata Nuin elämä palautui. Makutojen on luotettava pahoihin Matoraneihin "silminään". Siten myös Matoranit saavat uudet voimat käyttöönsä. Karda nuin viimeinen taistelu käydään "Salaisuuksien Suolla". Sen hetkisiä Toia ja Makutoita kutsutaan nimellä "Mistika".
Tarina > Ensimmäinen sukupolvi > 2009: Glatorianit

Mata Nui herää unesta, mutta paha Makuta Teridax kaappaa Matoran-universumin vallan. Makuta karkottaa Mata Nuin Elämän Naamion sisällä avaruuteen, mutta naamio päättyy kuivalle aavikkoplaneetalle, jossa asuvat Agori-kyläläiset ja Glatorian-taistelijat.
Tarina > Ensimmäinen sukupolvi > 2010: Stars

Lopulta Makuta päätyy Bara Magnalle. Mata Nui ja Teridax käyvät taistelun Bara Magnan herruudesta. Mata Nui voittaa, ja Matoran-universumin asukkaat pakenevat Bara Magnaan, jonka Mata Nui jälleenyhdisti viidakkoplaneetta Bota Magnan ja meriplaneetta Aqua Magnan kanssa Spherus Magnaksi. Mata Nuin henki jää Elämän Naamion sisään ja kertoo Toille, Matoraneille, Glatorianeille ja Agoreille, että näiden piti rakentaa tulevaisuutensa nyt omin käsin.
Tarina > Toinen sukupolvi > 2015: Pyhät naamiot

Kauan sitten tarunomaisella Okoton saarella kaksi veljestä (Luomisen naamiota kantava Ekimu ja Hallinnan naamiota kantava Makuta) takoivat pyhät elementtinaamiot saaren kyläläisille. Ekimun naamiot saivat kuitenkin enemmän arvostusta, joten vastoin muinaista valaa Makuta takoi Päävoimanaamion. Naamio korruptoi Makutan ja hän alkoi tuhota saarta. Ekimu irrotti naamion hänen kasvoiltaan, mutta molemmat naamiontakojat vaipuivat loputtomaan uneen ja naamiot levisivät ympäri Okotoa, asettaen saaren suureen vaaraan. Juuri kun toivo oli katoamaisillaan, kuusi legendaarista sankaria ja pyhien elementtien mestaria, Toat, saapuvat saarelle, missä heidän täytyy Suojelijoiden (kylien vanhimpien) opastamina kohdata kyläläisiä uhkaavat pahat kallohämähäkit. Toat Tahu, Kopaka, Gali, Pohatu, Onua ja Lewa lähtevät etsimään kultaisia naamioita ja saatuaan ne haastavat Okoton muinaisessa naamiotekijöiden kaupungissa kallohämähäkkien herran. Sitten he kuulevat päässään Ekimun äänen, joka pyytää näitä etsimään kaupungista hänen leposijansa.
Hahmoja > 2001-2008

Toat ovat suuria sankareita Bionicle-tarinassa. He taistelevat pimeyttä vastaan ja pelastavat matoraneja. Jokaisella Toalla on oma elementti, luonnonvoima, jota he hallitsevat. Heillä on myös paljon aseita, jotka ovat käteviä taisteluissa. Heidän Kanohi-voimanaamionsa puolestaan antavat heille erityisiä kykyjä, jotka ovat osoittautuneet hyödyllisiksi.
Bionicle-sarjan tarinassa on Toien lisäksi muita järjestöjä. Makutan Veljeskunta on ilkeä suku, joka haluaa valtaa. Siihen kuuluu satoja Makutoja, joista tunnetuin, Teridax, halusi Valon Naamion.
Pimeyden Metsästäjät on järjestö, jossa Bionicle-maailman rikolliset ja palkkionmetsästäjät toimivat. He ovat olleet jo tuhansia vuosia sodassa Makuta-veljeskunnan kanssa. Metsästäjien johtajana on tuntematon olento, jota kutsutaan nimellä The Shadowed One. Hahmon voi rakentaa Keetongun (8755) ja Roodakan (8761) osista.
Jokaisella puolella on tärkeitä hahmoja, kuten myös tavallisen kansan, Matoranien, joukossa.
Hahmoja > 2009-2010

Glatorianit ovat Bara Magnalla asuvia sotureita. Ennen he toimivat areenataistelijoina, mutta nykyisin he muodostavat Yhdistyneiden kylien puolustusryhmän.
Maailma > Bara Magna

Bara Magna on planeetta, jossa elää kuusi heimoa: Tuli, Vesi, Viidakko, Maa, Jää ja Kivi. Siellä myös sijaitsi suurkaupunki Atero, jossa pidettiin turnauksia. Planeetta tunnettiin Spherus Magnana, kunnes se hajosi kolmeen osaan. Suurin osa vedestä jäi Aqua Magnaan ja suurin osa kasveista Bota Magnaan. Bara Magna, palasista suurin, koostuu lähinnä aavikosta.
Maailma > Saaret > Mata Nui

Mata Nuin saari on nimetty Mata Nuin, Suuren Hengen, mukaan. Se oli paratiisi ennen kuin sinne saapui Makuta, joka petti veljensä ja saaren nimikkojumalan Mata Nuin. Mata Nuin saari oli Suuren Hengen Naamio. Saari syntyi Suuressa Mullistuksessa.
Ta-Koro (Tuli)
Sijaitsi Mangai-tulivuoren lähellä.
Onu-Koro (Maa)
Kylä, joka sijaitsi maan alla.
Po-Koro (Kivi)
Sijaitsi hiekka-aavikolla.
Asukkaiden suosikkipuuhaa olivat Kohlii- ja Koli-pelit.
Le-Koro (Ilma)
Sijaitsi viidakossa puiden latvuksissa.
Asukkaat olivat rauhaa rakastavia ja hieman huolimattomia, mutta ajattelivat aina muiden parasta.
Ga-Koro (Vesi)
Sijaitsi jättiläismäisten lumpeenlehtien päällä.
Asukkaat rakastivat historian ja merensalaisuuksien tutkimista.
Ko-Koro (Jää)
Sijaitsi Ihu-vuoren rinteillä.
Saari tuhoutui, kun Suuri henki heräsi ja nousi ylös.
Maailma > Saaret > Metru Nui

Ta-Metru (tuli)
Onu-Metru (maa)
Po-Metru (kivi)
Le-Metru (ilma)
Ga-Metru (vesi, asukkaat naispuolisia)
Ko-Metru (jää)
Myöhemmin Toa Metrut, jotka muuttuivat myöhemmin Turagoiksi, pelastivat Matoranit ja toivat heidät Mata Nuille.
Maailma > Saaret > Voya Nui

Voya Nui oli osa Bionicle-manteretta, mutta irtosi noin tuhat vuotta sitten. Nyt Voya Nui ajelehtii irtonaisena. Saaren alla sijaitsee Mahri Nui.
Maailma > Muut paikat > Mahri Nui

Mahri Nui sijaitsee Voya Nuin alapuolella. Ignikan eli Elämän naamion pudotessa Voya Nuilta se päätyi vedenalaiseen Mahri Nuihin. Mahri Nuin lähellä sijaitsee Tyrmä. Mahri Nui oli ennen osa Voya Nuita, kunnes irtosi ja vajosi veden pohjaan.
Maailma > Muut paikat > "Tyrmä"

Tyrmä on vankila, jonne Botar tuomitsi rikollisia ikiajoiksi. Entiset Matoran-sisällissodan sotalordit, Barrakit, oli tuomittu sinne. Tyrmällä on kerran ollut vanginvartija nimeltä Hydraxon, mutta Takadox tappoi hänet ja Barrakit karkasivat. Hydraxon on kuitenkin saanut uuden elämän. Elämän Naamio muutti Dekarin uudeksi Hydraxoniksi. Myös Brutaka oli tuomittu Tyrmään. Hänet vapautettiin myöhemmin.
Maailma > Muut paikat > Karda Nui

Karda Nui on mystinen luola, jossa sijaitsee salaisuuksien suo. Luolaa ympyröi kilpi, joten mikään ei voi korjata sen vahinkoja. Salaisuuksien suolla ilma on sakeaa eikä siellä näe eteensä. Ylhäällä ilmassa näkee oikein hyvin. Täällä käydään taistelu universumin kohtalosta. Siellä Makutat ovat muuttaneet monta Av-Matorania Varjo-Matoraniksi.
Elokuvat

Bionicle: Valon Naamio kertoo Takuan ja Jallerin matkasta etsimässä seitsemättä Toaa.
Bionicle 2: Metru Nuin Taru kertoo Matoranien entisestä kodista, Metru Nuista ja Turagoiden tarinoista Toana.
Bionicle 3: Varjojen Verkko kertoo Toa Hordikoiden (entisten Toa Metrujen, mutta he ovat jo muuttunet takaisin Toa Metruiksi ja Toa Metruista Turagoiksi) pelastusretkestä.
Bionicle: Legendan paluu kertoo siitä kun Makuta sai universumista vallan ja lähettää Mata Nuin avaruuteen Bara Magnaan jossa hän yrittää löytää keinon pelastaakseen oman kansansa, matkalla hän kohtaa uusia ystäviä ja vihollisia, mutta suurempi salaisuus odottaa.
Barraki: Creeps from the Deep on lyhytfilmi elämän naamion tippumisesta Mahri Nuille ja Barrakit taistelusta saadakseen sen. Nettielokuva, joka on Bioniclen virallisella sivulla.
Quest for the Mask of Light on Bioniclen sivuilla nähtävä Templar-videoiden sarja Toa Hordikoiden matkasta Valon Naamion luo.
Toa Mahri Mini Movie on kaksi minuuttia pitkä pätkä Toa Mahrien laskeutumisesta Mahri Nuihin. Bioniclen virallisella sivulla.
Elokuvia oli ensin kolme, sillä Lego-yhtiön ja Miramaxin sopimus koski vain kolmea elokuvaa, mutta Lego teki sopimuksen Universal Studios Home Entertainmentin kanssa, jolloin neljäs elokuva Bionicle: Legendan Paluu tehtiin.
Bionicle-konsolipelit

Bionicle the Legend oli tehty vain PC:lle. Pelissä pelataan Toa Matoilla. Peliä ei koskaan julkaistu.[lähde? ]
Tales of The Tohunga on Game Boy Advance -peli, jossa pelataan kirjuri Takualla Mata Nui -saarella.
Matoran Adventures on tehty kolmelle konsolille: GBA:lle, PlayStation 2:lle sekä PC:lle. Pelissä seikkaillaan Matoranin asukkailla ja yritetään voittaa Bohrokit.
Bionicle The Game Valon Naamio -elokuvaan perustuva peli, jossa pelataan Toa Matoilla ja sitten Toa Nuvilla. Lopussa täytyy kohdata Makuta Takanuvalla.
Bionicle Heroes on peli, jossa tehtävänä on tutkia Voya Nuin saarta uusien Toa Inika -soturien avulla. Pelissä on vihollisia eri vuosilta.
Aiheesta muualla

Bioniclen virallinen verkkosivu[vanhentunut linkki]
Bionicleen keskittyvä wiki (englanniksi)
Suurin Bionicle-foorumi (englanniksi)
Suomenkielinen Bionicleen keskittyvä wiki
Suomenkielinen Bionicle fanitarinaan keskittyvä wiki
Dan Peters

| Dan Peters |
| --- | --- |
 Dan Peters Mudhoneyn konsertissa vuonna 2007.
Henkilötiedot
Syntynyt: 18. elokuuta 1967 (ikä 57)
Ammatti:  muusikko
Muusikko
Tyylilajit:  punk rock, alternative rock, grunge
Soittimet:  rummut, laulu
Yhtyeet:  Bundle of Hiss, Feast, Mudhoney, Nirvana, Screaming Trees, Fastbacks, Love Battery, VALIS
  [ Muokkaa Wikidatassa ] [ ohje ]  
Daniel Joe ”Dan” Peters (s. 18. elokuuta 1967) on yhdysvaltalainen rumpali, joka soittaa Mudhoney-yhtyeessä.
Peters aloitti uransa jo viisitoistavuotiaana Bundle of Hiss -yhtyeessä. Vuonna 1988 hän liittyi perusteilla olleeseen Mudhoneyyn. Hän soitti lyhyen aikaa rumpuja myös Nirvanassa ja esiintyi yhdellä sen tunnetuimmista singleistä, ”Sliverillä”. Petersin ainoa live-esiintyminen Nirvanan riveissä oli 22. syyskuuta 1990 Seattlessa Motor Sports International Garagessa. Hänen seuraajansa Nirvanan rumpalina oli Dave Grohl. Peters palasi Mudhoneyyn ja on kuulunut yhtyeeseen siitä lähtien.
Diskografia > Mudhoneyn kanssa

Superfuzz Bigmuff (1988)
Mudhoney (1989)
Every Good Boy Deserves Fudge (1991)
Piece of Cake (1992)
Five Dollar Bob’s Mock Cooter Stew (1993)
My Brother the Cow (1995)
Tomorrow Hit Today (1998)
Since We’ve Become Translucent (2002)
Under a Billion Suns (2006)
The Lucky Ones (2008)
Diskografia > Nirvanan kanssa

Sliver (1990) – single
Incesticide (1992)
Dangol-Boré

| Dangol-Boré |
| --- | --- |
 Dangol-Boré
 Koordinaatit: 15°7′59″N, 3°29′17″W 
Valtio:  Mali
Alue:  Moptin alue
Piiri:  Douentzan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  2 237 km²
Väkiluku (2009):  27 200
Infobox OKVirheellinen NIMI-arvo: 
Dangol-Boré on maalaiskunta Moptin alueen Douentzan piirissä Malissa. Sen keskuspaikka Boré sijaitsee 65 kilometriä Douentzasta länteen. Kunnassa on 27 200 asukasta (vuonna 2009).
Dangol-Borén kunnan pinta-ala on 2 237 neliökilometriä. Se rajoittuu pohjoisessa Douentzan piirin Djaptodjin, idässä Koraroun, Débérén ja Koubéwel Koundian, etelässä Bandiagaran piirin Borkon, Kendién ja Lowol-Guéoun sekä lännessä Moptin piirin Konnan ja Korombanan kuntiin. Seutu kuuluu Sahelin vyöhykkeeseen. Kunnan etelärajalla kohoaa pitkä vuorijono. Pysyviä vesistöjä ei ole.
Kuntaan kuuluu 36 kylää. Asukkaat ovat etupäässä soninkeja, dogoneja, bambaroita ja fulbeja.
Seudun pääelinkeinot ovat maanviljely ja karjanhoito. Lisäksi hyödynnetään metsiä sekä harjoitetaan käsityöammatteja ja pienimuotoista kaupankäyntiä. Markkinapaikkoja ovat Boré ja Kiro. Borén kautta kulkee Moptin ja Gaon välinen maantie RN16.
Dani

Dani (29. joulukuuta 2007 – 29. lokakuuta 2020) oli Suomen tullin huumekoira.
Rodultaan Dani oli labradorinnoutaja. Dani on esiintynyt tv-sarjoissa Suomen Tulli, Lentokenttä ja elokuvassa 8-pallo. Vuonna 2012 Dani palkittiin Kennelliiton Sankarikoira-tittelillä. Dani teki 1000. huumelöytönsä huhtikuussa 2015. Dani jäi eläkkeelle helmikuussa 2017 kahdeksan palvelusvuoden jälkeen. Kaikkiaan huumelöytöjä uralla tuli yli 1 900 eli enemmän kuin millään muulla Tullin palveluksessa olleella koiralla. Elokuussa 2017 Danille myönnettiin Irti Huumeista ry:n Oma pää – Pääoma -palkinto ennaltaehkäisevästä huumetyöstä. Dani kuoli lokakuussa 2020.
Claremontin sarjamurhat

Claremontin sarjamurhissa on kyse kahden australialaisnaisen selvittämättömistä murhista ja yhdestä selvittämättömästä katoamisesta vuonna 1996 ja 1997 Claremontissa, joka on Perthin läntinen kaupunginosa Länsi-Australiassa.
Kaikki kolme naista katosivat samankaltaisissa tilanteissa, vietettyään iltaa ystäviensä kanssa Claremontissa. Poliisi arvelee tapausten liittyvän toisiinsa ja tekijän tai tekijöiden olevan samat.
Tapaukset alkoivat kun Sarah Spiers, 18, katosi 26. tammikuuta 1996, poistuttuaan yökerhosta Claremontin keskustassa vietettyään iltaa ystäviensä kanssa, mutta poistuttuaan yökerhosta yksin. Spiersin epäillään tilanneen taksin läheisestä puhelinkopista, mutta taksin saapuessa paikalle hän oli jo kadonnut. Spiersin vanhemmat ilmoittivat katoamisesta poliisille. Poliisi sai paljon vihjeitä mutta ne eivät johtaneet naisen löytymiseen. Hänen tiedetään seisseen lähellä puhelinkoppia ilmeisesti odottaen taksia ja muutama poika oli nähnyt auton ajaneen häntä kohti mutta kyseisestä autosta tai sen kuljettajasta ei ole tietoa. Hänen kohtalonsa on epävarma.
9. kesäkuuta 1996 Jane Rimmer, 23, katosi samasta osasta Claremontia vietettyään hänkin iltaa ystäviensä seurassa. Ystävien lähdettyä hän jäi vielä keskustaan. Hänet havaittiin valvontakamerassa puhumassa jollekin miehelle mutta hetken sen jälkeen hän katosi. Miehen henkilöllisyyttä ei tiedetä, eikä hän ole ilmoittautunut poliisille kehotuksista huolimatta. Rimmerin ruumis löydettiin pensaikosta läheltä Woolcoot Roadia Wellardista elokuussa 1996.
14. maaliskuuta 1997, lakimies Ciara Glennon, 27, katosi samanlaisissa olosuhteissa istuttuaan iltaa ja poistuttuaan ennen ystäviään. Muutama poika oli nähnyt hänen jutelleen vaalean auton kuljettajalle mutta eivät nähneet nousiko Glennon autoon sisään. Glennonin ruumis löytyi 3. huhtikuuta 1997 Perthin pohjoisosasta. Tämän murhan jälkeen poliisi vahvisti että he etsivät sarjamurhaajaa.
Kukin naisista oli ollut joko pubissa nimeltä The Continental (nykyinen the Claremont Hotel) tai yökerhossa nimeltä Club Bayview.
Mahdollinen yhteys

Toimittaja Liam Bartlett on ehdottanut, että Sarah Spiers ei olisikaan ollut ensimmäinen uhri. Hän oli kirjoittanut poliisin kertoneen neljännen kadonneen naisen, 22-vuotiaan Julie Cutlerin, isälle että tämän tytär olisi luultavasti myös ollut Claremontin sarjamurhaajan uhri. Tämä katoaminen tapahtui vuonna 1988. Hänen kohtalostaan ei ole tietoa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Claremont serial murders
Käännös suomeksi
Corylopsis

| Corylopsis |
| --- | --- |
 Corylopsis spicata
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Saxifragales
Heimo::  Taikapähkinäkasvit Hamamelidaceae
Suku::  Corylopsis  Sieb. & Zucc.
Infobox OKNimi-testi OK: 
Corylopsis on taikapähkinäkasveihin kuuluva suku, jossa on 25 lajia. Suvun kasvit ovat pensaita tai pieniä puita, joita kasvaa Kiinassa, Japanissa, Korean niemimaalla, Koillis-Intiassa ja Myanmarissa.
Aiheesta muualla

Kuvia tai muita tiedostoja aiheesta Corylopsis Wikimedia Commonsissa
ITIS: Corylopsis (englanniksi)
United States Department of Agriculture (USDA): Corylopsis (englanniksi)
Chia (Italia)

| Chia |
| --- | --- |

 Chia
 Koordinaatit: 38°54′31″N, 8°52′50″E 
Valtio:   Italia
Alue:  Sardinia
Maakunta:  Etelä-Sardinia
Kunta:  Domus de Maria
Postinumero:  09010
 
 www.baiadichia.com 
Infobox OKVirheellinen NIMI-arvo: 
Chia (myös Baia di Chia) on kylä Italiassa Sardinian saaren etelärannalla parin tuhannen asukkaan Domus de Marian kunnassa.
Aiheesta muualla

Kuvia tai muita tiedostoja aiheesta Chia Wikimedia Commonsissa
Baia di Chia - kotisivu (Arkistoitu – Internet Archive) (italiaksi)